KOMMISSIONENS FORORDNING (EF) Nr. 2270/95 af 27. september 1995 om ændring af forordning (EØF) nr. 388/92 og (EØF) nr. 1727/92 om gennemførelsesbestemmelser for den særlige forsyningsordning for henholdsvis de oversøiske franske departementer (OLT) og Azorerne og Madeira og om udarbejdelse af opgørelsen over forsyningsbehovene

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3763/91 af 16. december 1991 om særlige foranstaltninger for visse landbrugsprodukter til fordel for de oversøiske franske departementer (OLT) (1), senest ændret ved forordning (EF) nr. 3290/94 (2), særlig artikel 2, stk. 6,

under henvisning til Rådets forordning (EØF) nr. 1600/92 af 15. juni 1992 om særlige foranstaltninger for visse landbrugsprodukter til fordel for Azorerne og Madeira (3), senest ændret ved forordning (EF) nr. 3290/94, særlig artikel 10, og

ud fra følgende betragtninger:

Ved Kommissionens forordning (EØF) nr. 388/92 (4), senest ændret ved forordning (EF) nr. 1563/95 (5), blev der fastsat gennemførelsesbestemmelser for den særlige forsyningsordning for OLT vedrørende kornprodukter; for at støttebeløbet ved overgang til et nyt høstår ikke skal blive urimeligt stort, foreskriver artikel 6 i denne forordning automatiske justeringer af støttebeløbet på grundlag af datoen for afskrivningen af de leverede varer; ved en fejltagelse er det blevet fastsat, at leveringsstøtten for majs og sorghum justeres for hver levering, der afskrives fra den 1. november, skønt ændringen af interventionspriserne for disse produkter finder sted den 1. oktober; forordning (EØF) nr. 388/92 bør derfor ændres;

ved Kommissionens forordning (EØF) nr. 1727/92 (6), senest ændret ved forordning (EF) nr. 1590/95 (7), er der fastsat gennemførelsesbestemmelser for den særlige forsyningsordning for Azorerne og Madeira vedrørende kornprodukter; for at støttebeløbet ved overgang til et nyt høstår ikke skal blive urimeligt stort, foreskriver artikel 6 i denne forordning automatiske justeringer af støttebeløbet på grundlag af datoen for afskrivningen af de leverede varer; ved en fejltagelse er det blevet fastsat, at leveringsstøtten for majs og sorghum justeres for hver levering, der afskrives fra den 1. november, skønt ændringen af interventionspriserne for disse produkter finder sted den 1. oktober; forordning (EØF) nr. 1727/92 bør derfor ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Artikel 6, litra e), i forordning (EØF) nr. 388/92 affattes således:

»e) for majs og sorghum for hver levering, der afskrives fra den 1. oktober, såfremt licensens gyldighedsperiode overskrider udgangen af september, således: Leveringsstøtten nedsættes dels med et beløb svarende til forskellen mellem interventionsprisen, uden månedlige forhøjelser, i det gamle og det nye høstår, dels med et beløb svarende til den månedlige forhøjelse i det gamle høstår, multipliceret med det antal måneder, der er forløbet fra og med november i det gamle høstår til måneden for ansøgningen om licens.«

Artikel 2

Artikel 6, litra e), i forordning (EØF) nr. 1727/92 affattes således:

»e) for majs og sorghum for hver levering, der afskrives fra den 1. oktober, såfremt licensens gyldighedsperiode overskrider udgangen af september, således: Leveringsstøtten nedsættes dels med et beløb svarende til forskellen mellem interventionsprisen, uden månedlige forhøjelser, i det gamle og det nye høstår, dels med et beløb svarende til den månedlige forhøjelse i det gamle høstår, multipliceret med det antal måneder, der er forløbet fra og med november i det gamle høstår til måneden for ansøgningen om licens.«

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. september 1995.

På Kommissionens vegne

Franz FISCHLER

Medlem af Kommissionen

(1) EFT nr. L 356 af 24. 12. 1991, s. 1.

(2) EFT nr. L 349 af 31. 12. 1994, s. 105.

(3) EFT nr. L 173 af 27. 6. 1992, s. 1.

(4) EFT nr. L 43 af 19. 2. 1992, s. 16.

(5) EFT nr. L 150 af 1. 7. 1995, s. 18.

(6) EFT nr. L 179 af 1. 7. 1992, s. 101.

(7) EFT nr. L 150 af 1. 7. 1995, s. 89.